b"\n_START_ARTICLE_\nVincenzo Bellezza\n_START_SECTION_\nPrimers estudis\n_START_PARAGRAPH_\nEstudi\xc3\xa0 viol\xc3\xad i direcci\xc3\xb3 d'orquestra en el Conservatori de N\xc3\xa0pols, on fou el seu mestre en aquesta \xc3\xbaltima especialitat Giuseppe Martucci. El 1907 dirig\xc3\xad Aida, en el teatre San Carlo de N\xc3\xa0pols, de manera m\xc3\xa9s aviat ocasional, doncs per aquest temps treballava com a violinista en diverses orquestres. M\xc3\xa9s tard, completament mancat de recursos, marx\xc3\xa0 a Mil\xc3\xa0, on ajudat pel seu amic l'empresari Sconamiglio dirig\xc3\xad operetes de (1911-1914).\n_START_SECTION_\nComen\xc3\xa7a a dirigir\n_START_PARAGRAPH_\nEl 1915, amb la companyia de Sconamiglio-Caramba marx\xc3\xa0 a Buenos Aires, (Argentina), i va estar dirigint cert temps, fins a assolir l'ocasi\xc3\xb3 d'actuar en el teatre C\xc3\xb2lon, d'aquesta capital, amb certa regularitat: en aquest teatre acompany\xc3\xa0 a Enrico Caruso en la interpretaci\xc3\xb3 de I Pagliacci, que fou un vertader triomf per ambd\xc3\xb3s.\n_START_SECTION_\nViatges triomfals\n_START_PARAGRAPH_\nA partir de llavors comen\xc3\xa7aren els seus triomfals viatges, per diverses capitals sud-americanes, Espanya, Portugal i, de bell nou, It\xc3\xa0lia. De forma m\xc3\xa9s o menys fixa treball\xc3\xa0 en el C\xc3\xb2lon fins al 1925, perqu\xc3\xa8 entre 1926 i 1935 dirig\xc3\xad en el Metropolitan de Nova York. Va estar diverses vegades a l'\xc3\x92pera de Roma, en la Scala de Mil\xc3\xa0 i en el Covent Garden de Londres._NEWLINE_Fou un director d'estil m\xc3\xa9s aviat temperamental i brillant: les seves grans especialitats foren Aida, I Pagliacci, El cavaller de la rosa i La Boh\xc3\xa8me."